Nagyboldogasszony-székesegyház

1702-ben felépült Kaposvár első római katolikus temploma. A lebontott kaposi vár faanyagát használták fel az építésénél. Néhány évtized alatt állapota az összeomlás határára került, ezért lebontották.

1748-ra elkészült az új erős szerkezetű templom, amely téglából készült, és a Szentháromság névre szentelték. Nemcsak szilárdabb, hanem erősebb szerkezetű is volt.  Azonban Kaposvár lakosságának száma egyre nőtt az évek során, így a templom hamarosan szűknek bizonyult. 1790-es években átalakították az épületet, felszentelési címe ekkor változott Nagyboldogasszonyra.

 1880-as években a harmadik templom, mely ma is áll, a dualizmus korában épült. Markovics János veszprémi kanonok adományai nagyban hozzájárultak az építkezés megvalósulásához. A plébánia is gyűjtésbe kezdett, amit Ujvári Ferenc plébános vezetett. Az első tervek a meglévő templom bővítéséről szóltak, ám ezek nem nyerték el a bíráló bizottság tetszését, nagyon költségigényesnek bizonyultak. Végül Tandor Ottó, pesti építőművész tervei kerültek megvalósításra. A kivitelező a Hirsch és Bachrach nagykanizsai cége volt. 1885 húsvétján került sor a régi templom lebontására.

1886. szeptember 8-án Kovács Zsigmond veszprémi püspök szentelte fel a templomot, amely 45,5 méter hosszú, 22 méter széles és neoromán a stílusa. A templom tágas főhajóját két mellékhajó kíséri és a főhajó végében található a szentély.

1900-ban a templomba is bevezették a villanyvilágítást. 1927-ben az orgonán dolgoztak.

1931-ben megnagyobbították a sekrestyét. 1930-as évek közepén kívülről javították a templomot.

1937-ben Leszkovszky György, a templom felajánlását ábrázoló freskója került a templom félkörívesen záródó bejárata fölé. A képen Krisztus és a magyarok, a nekik hódoló plébános, a polgármester és a lakosság képviselői láthatóak.

 1938-ban a Szent István év alkalmából elhelyezték a templom déli oldalán a Szent István kutat. Amely Lamping József építész és Bory Jenő szobrászművész alkotása.

1958-ban új orgonát készített a Fővárosi Hangszerkészítő Vállalat Orgonaüzeme.

1969-ben is felújították a nagytemplomot.

1977-ben új liturgikus teret hoztak létre az áldoztatórács lebontásával.

1977 augusztusában Kádár László Gábor veszprémi püspök felszentelte az ismételten felújított plébániatemplomot.

 1993. március 31-én, Boldog II. János Pál pápa létrehozta a Kaposvári egyházmegyét, melynek püspöki székesegyháza a Nagyboldogasszony templom. A toronyban négy harang található, a nagyharang Boldogasszony nevét viseli. A második Szent József harang, a harmadik Szent István harang. A kisharang pedig Szent László nevét viseli. A főtemplom Kaposvár védett épülete.

2003-ban a főtéri templomban a három évszázad során szolgált számos áldozatkész pap emléktábláját avatták fel a székesegyház nyugati falánál. Jelenleg a székesegyház előtt, a szökőkút mellett Nepomuki Szent János szobra áll. Kaposvár védőszentje a 14. században szenvedett vértanúságot mert Prága püspökeként dacolt a cseh királlyal, aki emiatt a Moldva folyóba fojtatta, ezért állítják a szobrát hidak, vizek mellé.

## Felhasznált források:

1. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
2. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
3. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
5. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
6. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
7. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
8. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
9. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
10. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
11. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
12. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
13. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.
14. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 152-153.

## Weboldalak, online források:

* A Hungaricana e-gyűjteményében: https://tinyurl.hu/AXd0/
* KaposvárMost.hu portálon: http://kaposvarmost.hu/kereses?tag=nagyboldogasszony-szekesegyhaz
* Kapos.hu portálon: http://kapos.hu/cimkek/Nagyboldogasszony%20sz%C3%A9kesegyh%C3%A1z
* Wikipedia: https://hu.wikipedia.org/wiki/Nagyboldogasszony-sz%C3%A9kesegyh%C3%A1z\_(Kaposv%C3%A1r)
* http://dka.oszk.hu/html/kepoldal/index.phtml?id=016270
* https://www.sonline.hu/kozelet/helyi-kozelet/kaposvari-nagyboldogasszony-templom-egykoron-858777/
* http://www.muemlekem.hu/muemlek/show/-12796
* http://74nullanulla.hu/cikkek/2018/08/15/orszagszive-kaposvar.html
* http://www.templom.hu/phpwcms/index.php?id=14,597,0,0,1,0

## A Nagyboldogasszony-székesegyházról a Takáts Gyula Könyvtár állományában:

* Cikkek könyvtárunk katalógusában: https://tinyurl.hu/BOXa/
* Könyvek, könyvrészletek könyvtárunk katalógusában: https://tinyurl.hu/O34R/